OpenLLM-France/wikimedia huggingface dataset:
# Nicola Tyson

Nicola Tyson (Londres, 1960) és un pintor britànic que viu a Nova York. El seu treball consisteix en el que ella descriu com a "psicofiguració", i es refereix principalment a qüestions d'identitat, el gènere i la sexualitat. Va estudiar a l'Escola d'Art de Chelsea de Londres (1979-1980) i a Central Saint Martins de Londres (1980-1981 i 1986-1989).

## Obra

Encara que Tyson treballa en molts mitjans, incloent-hi l'escultura, és coneguda sobretot com a pintora figurativa. Les figures de Tyson tendeixen a ser deformes i es presenten amb proporcions inesperades. El seu treball ha estat connectat estilísticament amb l'expressionisme britànic de postguerra, específicament amb artistes com Francis Bacon i Hans Bellmer.

### Dead Letter Men

El 2013 Tyson va publicar Dead Letter Men, una col·lecció de cartes escrites per ella a artistes masculins morts com Francis Bacon, Édouard Manet i Pablo Picasso.Per Tyson, aquestes cartes satíriques reuneixen "anècdotes autobiogràfiques, política sexual i història de l'art per crear una mena de sopa de la qual es posa de manifest que [la seva] obra ha evolucionat".

## Exposicions

El 1993 Tyson va elaborar la seva primera exposició individual a Trial Balloon, un espai que es va crear exclusivament per mostrar les artistes a Nova York. El 1995 va tenir la seva primera exposició individual a la Galeria Anthony d'Offay de Londres, que va ser seguida per una mostra dels seus dibuixos a la Galeria Entwistle.
Ha exposat en nombroses exposicions col·lectives, incloent-hi The Whitechapel Open a la Galeria Whitechapel de Londres (1989), i New Work: Painting Today Recent Acquisitions al Museu d'Art Modern de San Francisco (1999).

## Mercat d'art

La Galeria Friedrich Petzel representa Tyson a Nova York, i Sadie Coles HQ ho fa a Londres.

## Referències

* 1 2 «'Swimmer', Nicola Tyson - Tate». Tate.
* ↑ «Nicola Tyson Biography» (PDF). Sadiecoles.com.
* 1 2 «Nicola Tyson - EYE SEE HUE». Eyeseehue.com. Arxivat de l'original el 2017-08-12.
* ↑ «NICOLA TYSON 14 January 2009 – 14 February 2009» (PDF). Sadiecoles.com.
* 1 2 «faces to watch in the art world 9. Nicola Tyson». The Independent. [Consulta: 13 desembre 2014].
* ↑ Andrew Russeth. «Grave Matters: Read an Exclusive Excerpt of Nicola Tyson's ‘Dead Letter Men'». New York Observer. [Consulta: 13 desembre 2014].
* 1 2 «Nicola Tyson CV : Petzel» (PDF). Prod-images.exhibit-e.com. [Consulta: 13 desembre 2014].
* ↑ «Petzel Gallery - Nicola Tyson». Petzel.com. [Consulta: 13 desembre 2014].
* ↑ «Tyson». Sadiecoles.com. [Consulta: 13 desembre 2014].

## Enllaços externs

* Friedrich Petzel Gallery website
* Sadie Coles HQ website
# Resolució 344 del Consell de Seguretat de les Nacions Unides

La Resolució 344 del Consell de Seguretat de les Nacions Unides, aprovada el 15 de desembre de 1973 en la vigília de la conferència de pau prevista a la resolució 338, el Consell va expressar l'esperança que es realitzés un ràpid progrés cap a l'establiment de la pau justa i duradora a l'Orient Mitjà. El Consell també va expressar la seva confiança en que el Secretari General de les Nacions Unides exerciria un paper eficaç i efectiu en la conferència i va demanar que mantingués informada al Consell sobre els esdeveniments en les negociacions.
La resolució es va aprovar amb 10 vots contra cap; amb quatre abstencions de França, la Unió Soviètica, el Regne Unit i els Estats Units.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Rhabdamia spilota

Rhabdamia spilota és una espècie de peix pertanyent a la família dels apogònids.

## Descripció

* Pot arribar a fer 6 cm de llargària màxima.
* Cos semitransparent i blanquinós.
* 7 espines i 9 radis tous a l'aleta dorsal i 2 espines i 12 radis tous a l'anal.
* Nombre de vèrtebres: 24.

## Alimentació

Menja durant el dia zooplàncton.

## Hàbitat

És un peix marí, associat als esculls i de clima tropical que viu entre 20 i 55 m de fondària.

## Distribució geogràfica

Es troba al Pacífic occidental central: Bali (Indonèsia).

## Observacions

És inofensiu per als humans.

## Referències

* ↑ Weber M., 1909. Diagnosen neuer Fische der Siboga-Expedition. Notes Leyden Mus. v. 31 (note 4). 143-169.
* ↑ uBio (anglès)
* ↑ Allen, G. R. & R. H. Kuiter, 1994. Descriptions of two new species of cardinalfishes (Apogonidae) from Malaysia and Indonesia. Rev. Fr. Aquariol. v. 21 (núms. 1-2): 19-23.
* ↑ The Taxonomicon (anglès)
* 1 2 3 4 FishBase (anglès)
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Kuiter, R.H. i T. Tonozuka, 2001.
* ↑ Allen, G. R. & R. H. Kuiter, 1994.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# D78 Stock (Metro de Londres)

D78 Stock és un tren elèctric múltiple del metro de Londres que circula per District. Tota la flota serà reemplaçada el 2015. Fou ordenat el 1976 per reemplaçar tren anteriors a la guerra CO/CP Stock i de la postguerra R Stock.
# Exitus

Exitus és un terme llatí que significa «sortida» i s'empra en medicina com a simplificació de l'expressió més correcta Exitus letalis, que literalment significa «sortida mortal» o «sortida que causa la mort» o més mèdicament «procés cap a la mort». El seu ús en medicina (sobretot en medicina forense i medicina legal) és per significar que la malaltia ha progressat cap a o desembocat en la mort.
De vegades es feia servir també l'expressió exitus letalis per tancar les històries clíniques d'aquells pacients la malaltia dels quals havia acabat amb la mort.

## Referències

* ↑ «exitus» (en castellà). Real Academia Nacional de Medicina de España. [Consulta: 26 desembre 2021].
* ↑ «Muerte: el poco éxito del exitus» (en castellà). Diccionario Sanitario, 01-11-2021. [Consulta: 26 desembre 2021].
# Dalibor Čutura

Dalibor Čutura (en serbi: Далибор Чутура; nascut el 14 de juny de 1975 a Sombor, Sèrbia) és un jugador d'handbol serbi que juga pel club HCM Constanţa romanès i l'equip nacional de Sèrbia.
Anteriorment va jugar a la lliga ASOBAL amb l'Arrate i l'Ademar de Lleó.
És germà de Davor Cutura (quatre anys més jove), jugador que va jugar al BM Granollers.
Al Campionat d'Europa d'Handbol masculí de 2012 hi va guanyar la medalla d'argent amb la selecció sèrbia. En aquest campionat va debutar amb la selecció. Va jugar també amb la selecció sèrbia als Jocs Olímpics de 2012.

## Enllaços externs

* Fitxa de Dalibor Cutura a l'EHF
* Fitxa de Davor Cutura (germà) a l'EHF
# Takurunna

Takurunna fou una cora o districte d'al-Àndalus (segles VIII a XI). La seva capital era Ronda però els seus límits no es coneixen amb precisió. Una de les fortaleses principals fou Bobastro, on es va fer fort Umar ibn Hafsun. Takarunna probablement era també una fortalesa que hauria servit inicialment però fou abandonava aviat, ja que al llibre conegut com a Dhikr es diu que el territori de Takarunna era muntanyós i tenia moltes fortaleses inaccessibles, i que Ronda era una ciutat antiga de la que descriu l'entorn.
La primera menció de Takarunna és del 743. El senyor de la cora va jurar lleialtat a Abd al-Rahman I vers el 756. A partir d'aquesta data apareix sovint com a cora (kura). Ibn Hayyan l'esmenta al seu Muktabis i cita els noms dels governadors nomenats o deposats per Abd al-Rahman III. Els amazics zeneta Banu Ifran van arribar a pla península i es van instal·lar a Ronda vers l'inici del segle xi; el 1039, a la mort d'Idrís Ibn Alí al-Mutayyad (Idrís I) de Màlaga (1026-1039) el cap dels Banu Ifran, Abu-Nur Hilal ibn Abi Kurra es va revoltar i va prendre el poder a tota la cora i va regnar fins al 1053/1054 quan va ser empresonat per l'emir de Sevilla, i li va succeir el seu fill Badis ibn Hilal, que es va comportar com un tirà, de manera que el 1057/58, quan Hilal fou alliberat i va tornar, el va fer executar; va morir uns mesos després i el va succeir un altre fill, Abu-Nasr Fatuh ibn Hilal, però un dels seus oficials, actuant al servei d'al-Mútadid de Sevilla, es va alçar contra ell i el va assassinar el 1065/1066. El reialme va ser annexionat per Sevilla.
El 1091 la zona va passar als almoràvits. Abu l-Kasim Akhyal ibn Idris es va sublevar al final del govern almoràvit però va exercir el poder breument doncs els habitants es van entregar a Abu l-Ghamr ibn al-Shaib ibn Gharrum. Va caure en mans dels almohades de manera pacífica. Després dels almohades va quedar en mans del regne de Granada i fou terra de frontera amb Castella fins a la conquesta cristiana al darrer terç del segle xv.

## Referències

* J. Vallvé, De nuevo sobre Bobastro, 1965
* Mª J. Viguera, Noticias dispersas sobre Ron7da musulmana, Màlaga 1984
# Crocidura pergrisea

Crocidura pergrisea és una espècie de mamífer eulipotifle de la família de les musaranyes (Soricidae).

## Distribució geogràfica

És endèmica del Pakistan: Azad Kashmir.

## Referències

* ↑ The Taxonomicon (anglès)
* ↑ Kennerley, R. (2016). "Crocidura pergrisea (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Terra Indígena Arara

La Terra Indígena Arara és una terra indígena localitzada a l'estat brasiler de Pará. Regularitzada i tradicionalmente ocupada, té una àrea de 274.010 hectàrees i una població de 256 persones, del poble Araras do Pará.

## Referències

* ↑ Fundação Nacional do Índio. «Terras indígenas».
# Cyanotis

Cyanotis és un gènere de planta perenne, amb 55 espècies acceptades, que pertany a la família de les Commelinàcies.

## Distribució

Regions tropicals i subtropicals del Vell Món.

## Taxonomia

Cyanotis D. Don va ser descrita per David Don (D. Don) i publicada a Prodromus Florae Nepalensis 45. 1825.

### Etimologia

Cyanotis: nom genèric que prové del grec clàssic Kuanos (κυανός) = blau, i -otis = orellut, en referència al color de les seves flors.

### Sinonímia

* Amischophacelus R.S. Rao & Kammathy

## Espècies acceptades

Hi ha 131 espècies de Cyanotis descrites, de les quals 55 estan acceptades a The Plant List:
| Cyanotis adscendens Dalzell Cyanotis ake-assii Brenan Cyanotis angusta C.B.Clarke Cyanotis arachnoidea C.B.Clarke Cyanotis arcotensis R.S.Rao Cyanotis axillaris (L.) D.Don ex Sweet Cyanotis barbata D.Don Cyanotis beddomei (Hook.f.) Erhardt, Götz & Seybold Cyanotis burmanniana Wight Cyanotis caespitosa Kotschy & Peyr. Cyanotis cerifolia R.S.Rao & Kammathy Cyanotis ceylanica Hassk. Cyanotis cristata (L.) D.Don Cyanotis cucullata (Roth) Kunth Cyanotis cupricola J.Duvign. Cyanotis dybowskii Hua Cyanotis fasciculata (B.Heyne ex Roth) Schult. & Schult.f. Cyanotis flexuosa C.B.Clarke Cyanotis foecunda DC. ex Hassk. | Cyanotis ganganensis Schnell Cyanotis grandidieri H.Perrier Cyanotis hepperi Brenan Cyanotis homblei De Wild. Cyanotis karliana Hassk. Cyanotis lanata Benth. Cyanotis lapidosa E.Phillips Cyanotis longifolia Benth. Cyanotis longifolia var. gracilis (Schnell) Schnell Cyanotis longifolia var. rupicola (Schnell) Schnell Cyanotis loureiroana (Schult. & Schult.f.) Merr. Cyanotis lourensis Schnell Cyanotis minima De Wild. Cyanotis nilagirica Hassk. Cyanotis nyctitropa Deflers Cyanotis obtusa (Trimen) Trimen Cyanotis pachyrrhiza Oberm. Cyanotis paludosa Brenan | Cyanotis papilionacea (Burm.f.) Schult. & Schult.f. Cyanotis pauciflora A.Rich. Cyanotis pedunculata Merr. Cyanotis pilosa Schult. & Schult.f. Cyanotis polyrrhiza Hochst. ex Hassk. Cyanotis racemosa B.Heyne ex Hassk. Cyanotis repens Faden & D.M.Cameron Cyanotis repens subsp. robusta Faden & D.M.Cameron Cyanotis reutiana Beauverd Cyanotis robusta Oberm. Cyanotis scaberula Hutch. Cyanotis somaliensis C.B.Clarke Cyanotis speciosa (L.f.) Hassk. Cyanotis thwaitesii Hassk. Cyanotis tuberosa (Roxb.) Schult. & Schult.f. Cyanotis vaga (Lour.) Schult. & Schult.f. Cyanotis vaginata Wight Cyanotis villosa (Spreng.) Schult. & Schult.f. |

## Galeria d'espècies

* C. arachnoidea
* C. axillaris
* C. beddomei
* C. cristata
* C. fasciculata
* C. papilionacea
* C. somaliensis
* C. speciosa
* C. tuberosa

## Referències

* ↑ «Cyanotis - le genre». FJpower !.
* ↑ «Cyanotis D. Don». Tropicos.org. Missouri Botanical Garden.
* ↑ «Cyanotis». The Plant List.
# Fora de Joc (documental)

Fora de joc és un documental dirigit per Jordi Finestres i promogut per la Plataforma pro Seleccions Esportives Catalanes que aprofundeix en les maniobres del govern espanyol contra l'oficialització de les seleccions esportives catalanes. La pre-estrena del documental "Fora de Joc" va ser al Cinema Comèdia de Barcelona, després va ser emès per televisió pel canal Esport3 de TVC.

## Argument

El documental analitza en 52 minuts els entrebancs polítics que ha viscut l'esport català a fi d'evitar que les seleccions catalanes puguin competir internacionalment, i en un hipotètic cas arribar a un duel esportiu Catalunya-Espanya. El documental mostra com el govern espanyol ha usat diners públics per dur a terme accions i pressions contra l'oficialitat de les seleccions catalanes. A "Fora de joc" podrem sentir el testimoni de representants de l'esport català, però també de federacions esportives internacionals.

## Interventors

* Isidre Oliveras de la Riva (expresident de la Federació Internacional de Patinatge)
* Carmelo Paniagua (president de la Federació Espanyola de Patinatge)
* Ramon Basiana (president de la Federació Catalana de Patinatge)
* Armando Quintanilla (president de la Confederación Suramericana de Patín)
* Rafel Niubò (exsecretari general de l'Esport de la Generalitat de Catalunya)
* Xavier Albert Canal (expresident de la Federació Catalana de Rugbi)
* Joan Ricart (president de la Federació Catalana de Bitlles i Bowling)
* Eduard Segarra (advocat del Bufet Roca Junyent)
* Joan Laporta (expresident del FC Barcelona)
* Jordi Roche (expresident de la Federació Catalana de Futbol)
* Miquel Masoliver (jugador d'hoquei patins)
* Ivan Tibau (exjugador d'hoquei patins)
* Ignasi Doñate (expresident del Comitè Olímpic de Catalunya)
* Xavier Vinyals (president de la Plataforma pro Seleccions Esportives Catalanes)
* Jordi Eduardo (president de la Federació Catalana de Futsala)
* Carlos Orlando Ferreira (president de la Confederación Panamericana de Patinaje)
* Santiago Fisas (exsecretari d'Estat per a l'Esport)

## Polèmica

Al mes de maig de 2012 el Consell de la Informació de Catalunya, del col·legi de Periodistes, va recollir la queixa respecte a la falsedat d'una de les afirmacions del documental.

## Referències

* ↑ «'Fora de joc', el documental sobre les maniobres contra les seleccions catalanes». Vilaweb.cat.
* 1 2 «Presenten el documental 'Fora de joc', que debat l'oficialitat de les seleccions catalanes». RacóCatalà.cat.
* ↑ «Estrena de gala del documental Fora de Joc». Plataforma Proseleccions Esportives Catalanes.
* 1 2 «Esport3 estrena el documental "Fora de joc" sobre la lluita de les seleccions catalanes». tv3.cat.
* ↑ «Resolució del CIC». Arxivat de l'original el 2013-09-25. [Consulta: 2 gener 2013].
# Fora de control

Fora de control (títol original en anglès, The Unlisted) és una sèrie de televisió dramàtica de ciència-ficció infantil australiana. La sèrie segueix la història de bessons idèntics de dotze anys, en Drupad i en Kalpen Sharma, que treballen amb un grup de nens vigilantes clandestins per evitar que una poderosa corporació imposi el control global sobre la joventut del món mitjançant la inserció d'un xip, que també permet controlar-los. S'ha doblat al català pel Canal Super3, que va estrenar-la el 14 de gener de 2022.
Fora de control està produït per Polly Staniford i Angie Fielder. Els productors executius són Justine Flynn, Libbie Doherty i Carla De Jong. La creadora i productora guionista és la mateixa Flynn. La sèrie està dirigida per Rhys Graham, Flynn, Neil Sharma, Nick Verso, Lucy Gaffy i Rebecca O'Brien. Va ser escrit per Mithila Gupta, Timothy Lee, Tristram Baumber, Chris Kunz, Greg Waters, Jane Allen, Rhys Graham, Nicholas Brown, Natesha Somasundaram. És una producció d'Aquarius Films. Netflix va adquirir-ne els drets globals fora d'Austràlia. Amb data de setembre de 2022, la sèrie no va ser cancel·lada oficialment per Netflix ni renovada per a una segona temporada.

## Referències

* ↑ Knox, David. «ABC plans new kids drama The Unlisted». TV Tonight, 06-02-2018. [Consulta: 5 setembre 2019].
* ↑ «The Unlisted (2019) - The Screen Guide - Screen Australia». www.screenaustralia.gov.au.
* ↑ «"Fora de control" és la nova sèrie per als súpers més grans!». CCMA. [Consulta: 18 març 2023].
* ↑ David Knox. «Airdate: The Unlisted». TV Tonight, 23-08-2018. [Consulta: 5 setembre 2019].
* ↑ «Netflix boards ABC/Aquarius Films' kids series 'The Unlisted'», 03-04-2019.
* ↑ Dutta, Anisha. «The Unlisted Season 2: Release Date, Cast, Netflix, Renewed/Cancelled» (en anglès americà). The Cinemaholic, 17-10-2019. Arxivat de l'original el 6 d’octubre 2021. [Consulta: 1r febrer 2021].

## Enllaços externs

* Fora de control - Lloc web oficial
* Fora de control a SX3
# Fortschwihr

Fortschwihr (en alsacià Fortschwihr) és un municipi francès, situat a la regió del Gran Est, al departament de l'Alt Rin. L'any 2003 tenia 1.213 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 220 | 228 | 294 | 445 | 732 | 967 |

## Administració

Llista d'alcaldes :
| Període | Identitat | Partit |
| 2001- | Hélène Baumert | PSLE |
# Taranakita

La taranakita és un mineral de la classe dels fosfats. Rep el nom de la regió de Taranaki, a Nova Zelanda, on es troba la seva localitat tipus.

## Característiques

La taranakita és un fosfat de fórmula química (K,NH₄)Al₃(PO₄)₃(OH)·9H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1865. Cristal·litza en el sistema trigonal.
Segons la classificació de Nickel-Strunz, la taranakita pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, dittmarita, niahita, francoanel·lita, schertelita, hannayita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta a les illes Sugar Loaf, que pertanyen al municipi de New Plymouth, a la regió de Taranaki (Nova Zelanda). Tot i tractar-se d'una espècie no gaire habitual ha estat descrita en tots els continents del planeta, inclosa l'Antàrtida. Als territoris de parla catalana ha estat descrita a la cova de Rates Pinyades, a la localitat d'Inca (Mallorca, Illes Balears).

## Referències

* ↑ «Taranakite» (en anglès). Mindat. [Consulta: 11 febrer 2022].
# Terramelar

Terramelar és un barri del municipi de Paterna (Horta Nord). Està constituït per 15 blocs residencials i compta amb la Fira de Mostres de València al sud. Limita a l'est amb el terme municipal de Burjassot, a prop de RTVV i el Campus Burjassot-Paterna, al nord amb el barri de Valterna i a l'oest amb les antigues casernes militars de Paterna. La seua població és de 2401 habitats en 2017.
El barri està servit per la línia 62 de l'EMT de València i per la línia de transport municipal de Paterna. A més a més la línia 4 de tramvia hi dona servei.

## Referències

* ↑ «Instituto Nacional de Estadística. (Spanish Statistical Institute)» (en castellà). [Consulta: 22 gener 2018].
* ↑ «Planificador de rutas EMT». Arxivat de l'original el 2018-01-23. [Consulta: 22 gener 2018].
* ↑ «Transport Municipal de Paterna - TMP -». [Consulta: 22 gener 2018].
# Teodor I

Teodor I és el nom dels següents personatges:
* Papa Teodor I (Jerusalem, ? - Roma, 649), papa de Roma d'origen grec (642-49), l'Església Ortodoxa el considera màrtir i el venera com a sant
* Teodor I (Asclepi), setè descendent d'Asclepi
* Teodor I d'Alexandria, patriarca ortodox d'Alexandria (607-609).
* Teodor I Àngel-Comnè Ducas, dèspota de l'Epir 1215-1224, Emperador de Tessalònica del 1224 al 1230 i el 1237, senyor de Vodena
* Teodor I d'Antioquia, patriarca d'Antioquia (751-797).
* Teodor I Casiteres, patriarca de Constantinoble del 815 al 821, en realitat Teodot I de Constantinoble
* Teodor I de Constantinoble, patriarca de Constantinoble del 677 al 679
# Tetraleurodes pringlei

Tetraleurodes pringlei és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Quaintance & Baker el 1937.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetraleurodes pauliani

Tetraleurodes pauliani és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1955.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetraleurodes moundi

Tetraleurodes moundi és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Cohic el 1968.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetraleurodes pusana

Tetraleurodes pusana és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Takahashi el 1950.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Dappula

«Dappula» té aquests significats:
* Dappula I, rei d'Anuradhapura 661 a 664
* Dappula II, rei d'Anuradhapura 807 a 812
* Dappula III, rei d'Anuradhapura 827 a 843
* Dappula IV, rei d'Anuradhapura 939 a 940
* Dappula V, rei d'Anuradhapura 940 a 942
# Dappula IV

Dappula IV fou rei d'Anuradhapura (Sri Lanka) del 939 al 940. Fou fill i successor de Kassapa V.
Sota el seu pare fou sub-rei. Va pujar al tron però només el va ocupar durant set mesos. Va cedir un poble al temple de Mirisvetiya Vihara
A la seva mort el va succeir el seu germà Dappula V.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.